17. ΠΡΑΞΙΝ ΥΠΟΥΡΓ. ΣΥΜΒΟΥΛΙΟΥ Αριθ. 1635 της 1 Αυγ./7 Σεπτ. 1955 Περί τροποποιήσεως της υπ’ αριθ. 1408/8.9.1954 πράξεως του Υπουργικού Συμβουλίου ως προς περιπτώσεις μετακινήσεως στρατιωτικού προσωπικού. Λαβόν υπ’ όψιν την από 2 Ιουν. 1955 υπ’ αριθ. 1209 πρότασιν του Υπουργείου Εθνικής Αμύνης, ως και σχετικήν εισήγησιν του κ. Υφυπουργού επί της Εθνικής Αμύνης. Αποφασίζει Τροποποιεί την υπ’ αριθ. 1408 από 8 Σεπτ. 1954 πράξιν του, δια τας κατωτέρω περιπτώσεις μετακινήσεως στρατιωτικού προσωπικού, ως ακολούθως: 1.Επιτρέπεται η χρησιμοποίησις οιουδήποτε μεταφορικού μέσου, υπεραστικού λεωφορείου, αεροπλάνου α)κατά την μετακίνησιν βαρέως ασθενούς ή τραυματίου στρατιωτικού δια την εισαγωγήν εις νοσοκομείον ή διακομιδήν αυτού, β)κατά την κίνησιν αξιωματικού δυνάμει διαταγής του Γεν. Επιτελείου Στρατού προς εκτέλεσιν κατεπειγούσης υπηρεσίας. 2.Επιτρέπεται η χρησιμοποιήσις λεωφορείου αυτοκινήτου δημοσίας χρήσεως α)εις ας περιπτώσεις, ιδία εις τας φρουράς Τρικάλων, Καρδίτσης και Καλαμπάκας, δεν εξυπηρετείται η δια σιδηροδρόμου αυθημερόν επάνοδος εις τας μονάδας των μετακινουμένων προς ιατρικήν εξέτασιν εις νοσοκομεία ή δι’ εκτέλεσιν υπηρεσίας στρατιωτικών κατόπιν διαταγής της Μ. Μονάδος εντός της περιοχής. β)Κατά τας μετακινήσεις επί των γραμμών ΑθηνώνΚοζάνης και Γρεβενών ή Καστορίας, και αντιστρόφως προς αποφυγήν ενδιαμέσων διανυκτερεύσεων και μακράς απουσίας των κινουμένων εκ των μονάδων των. γ)Κατά τας μετακινήσεις μεμονωμένων στρατιωτικών εκ Βερροίας εις περιοχήν Κατερίνης και αντιστρόφως. δ)Κατά τας μετακινήσεις μεμονωμένων στρατιωτικών μεταξύ πόλεων ή χωρίων απεχόντων αλλήλων μέχρι 50 χιλιομέτρων με σιδηροδρομικούς σταθμούς κειμένους εις απόστασιν μεγαλυτέραν του ενός χιλιομέτρου, εκ της πόλεως αναχωρήσεως ή αφίξεως οπότε απαιτείται η χρήσις συμπληρωματικού μεταφορικού μέσου. Η κατά παρέκκλισιν χρησιμοποίησις των ανωτέρω συγκοινωνιακών μέσων δια τας προρηθείσας περιπτώσεις θα γίνεται μετά πάσης φειδούς και υπό προσωπικήν ευθύνην των Διοικητών των Μονάδων. Σελ.332(α) Τεύχος 373-Σελ.134 «3.Ωσαύτως επιτρέπεται η δια φορτηγού αυτοκινήτου δημοσίας χρήσεως μεταφορά της οικοσκευής των μετακινουμένων στρατιωτικών της Ελληνικής Βασιλικής Αεροπορίας κατόπιν σχετικής εγκριτικής διαταγής του Γενικού Επιτελείου Αεροπορίας οσάκις κατά την κρίσιν της αρμοδίας υπηρεσίας η δια σιδηροδρόμου μεταφορά κρίνεται επιβλαβής δια την μεταφερομένην οικοσκευήν λόγω των αλλεπάλληλων φορτοεκφορτώσεων, αίτινες απαιτούνται κατά την δια της οδού ταύτης μεταφοράν». Η παρ. 3 προσετέθη δια της υπ’ αριθ. 2469 της 30 Δεκ. 1955/11 Ιαν. 1956 πράξ. Υπ. Συμβ. Εκδόσαν προς τούτο την υπ’ αριθ. 1635 παρούσαν πράξιν του. 